Anɛ Wa Hia Mawu Ngɛ Wa Si Himi Mi Lo? Mɛni Heje Nɛ Nihi Biɔ Sane Nɛ ɔ?\nKANE NGƐ Afrikaans Albanian Amharic Arabic Armenian Aymara Bengali Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Gujarati Haitian Creole Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Malayalam Maltese Marathi Mongolian Norwegian Nzema Papiamento (Aruba) Polish Portuguese Punjabi Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Tamil Telugu Thai Tigrinya Tsonga Turkish Twi Ukrainian Venda Vietnamese Wayuunaiki Xhosa Yoruba Zulu\nMɛni Heje Nɛ Nihi Biɔ Sane Nɛ ɔ?\nNihi nɛ a he we yi kaa Mawu ngɛ ɔ ngma ngɛ níhi a jua tsɛmi tso tɛtlɛɛ ko nɔ ke: “Nimli ayɔhi abɔ he we yi kaa Mawu ngɛ. Anɛ mo hu o he we yi kaa Mawu ngɛ lo?” Enɛ ɔ tsɔɔ kaa a susuɔ kaa a hia we Mawu ngɛ a si himi mi.\nNihi fuu hu deɔ ke a heɔ Mawu yeɔ. Se bɔnɛ a mwɔɔ a yi mi kpɔ ngɛ níhi a he ha a, ngɛ kaa nɔ́ nɛ a he we yi kaa Mawu ngɛ. Katoliki osɔfo nɔkɔtɔma ko nɛ a tsɛɛ lɛ ke Salvatore Fisichella a de kɛ kɔ e sɔlemi bimɛ ɔmɛ a he ke: “Mwɔnɛ ɔ, ke nihi na wɔ ɔ, eko ɔ, a be lee kaa wa ji Kristofoli, ejakaa wa baa wa je mi kaa bɔnɛ nihi nɛ a he we Kristo yi ɔ hu baa a je mi ɔ.”\nNi komɛ hu be deka kulaa nɛ a kɛ ma susu Mawu he. A susuɔ kaa Mawu kɛ mɛ a kpɛti kɛ tsɔ pe bɔnɛ a ma nyɛ maa su e he konɛ e ye bua mɛ. Eko ɔ, ja nihi kaa jã a kɛ haomi ko kpe pɛ loko a tsɛɔ Mawu. A buu Mawu kaa tsɔlɔ ko nɛ ke o suɔ kaa e pee nɔ́ ko ha mo ɔ, loko o tsɛɛ lɛ.\nNi komɛ nɛ se nami nɛ ngɛ jami mi tsɔɔmihi a he, aloo a kɛ níhi nɛ a tsɔɔ mɛ ngɛ a sɔlemihi a mi ɔ tsu we ní ngɛ a si himi mi. Kaa nɔ hyɛmi nɔ́ ɔ, Katoliki jami ɔ kɛ Baiblo ɔ tsuo tsɔɔ kaa ke nyumu kɛ yo sɛ we gba si himi mi ɔ, e sɛ nɛ a hi si kaa nɔ kɛ e yo. Se kɛ̃ ɔ, Katoliki bi nɛ a ngɛ Germany ɔ a kpɛti nihi fuu nɛ tɔmi ko ngɛ nyumu kɛ yo nɛ a sɛ we gba si himi mi, nɛ a hiɔ si kaa nɔ kɛ e yo ɔ he. (1 Korintobi 6:18; Hebribi 13:4) Ngɛ anɔkuale mi ɔ pi Katoliki bi pɛ nɛ a ní peepee kɛ a jami ɔ mi tsɔɔmi ɔ kɔ we. Jami kpahi fuu a nya dali hu deɔ kaa a jami ɔ mi bimɛ peeɔ a ní kaa nɔ́ nɛ “a he we yi kaa Mawu ngɛ.”\nNɔ hyɛmi ní nɛ ɔmɛ ha nɛ nihi bi sane nɛ nyɛɛ se nɛ ɔ: Anɛ wa hia Mawu ngɛ wa si himi mi niinɛ lo? Tsa pi mwɔnɛ ɔ nɛ sane nɛ ɔ je sisi. A tu kekleekle be nɛ sane nɛ ɔ je sisi ɔ he munyu ngɛ Baiblo ɔ sisije womi ɔmɛ a mi. Bɔnɛ pee nɛ waa na sane bimi nɛ ɔ heto ɔ, nyɛ ha nɛ wa susu sane kpahi nɛ a tu a he munyu ngɛ Baiblo ɔ mi womi nɛ ji Mose Kekleekle Womi ɔ mi ɔ he nɛ waa hyɛ.\nAnɛ Wa Hia Mawu Ngɛ Wa Si Himi Mi Niinɛ Lo? Mɛni Heje Nɛ Nihi Biɔ Sane Nɛ ɔ?